ທະຫານປາກິສຖານ ປະທະກັບພວກຫົວຮຸນແຮງ
ການປະທະກັນໃນພາກຕາເວັນຕົກສຽງເໜືອ ຂອງປາກິສຖານ ເຮັດໃຫ້ທະຫານ 11 ຄົນ ແລະກະບົດ 24 ຄົນຕາຍ.
ເຈົ້າໜ້າທີ່ຮັກສາຄວາມສະຫງົບຂອງປາກິສຖານ ກ່າວວ່າ ມີພວກຫົວຮຸນແຮງປະມານ 150 ຄົນໄດ້ບຸກໂຈມຕີດ່ານ ກວດຂອງລັດຖະບານ 5 ບ່ອນ ໃນເຂດພາກຕາເວັນຕົກ ສຽງເໜືອຂອງປາກິສຖານ ໃນວັນສຸກມື້ນີ້ ໃນການໂຈມ ຕີແບບປະສານງານກັນທີ່ເຮັດໃຫ້ທະຫານ 11 ຄົນແລະ ພວກຫົວຮຸນແຮງ 24 ຄົນ ເສຍຊີວິດ ການປະທະກັນໄດ້ເກີດຂຶ້ນໃນຄືນແລ້ວນີ້ ໃນເຂດຊົນເຜົ່າ Mohmand ໃກ້ໆກັບຊາຍແດນອັຟການິສຖານ ໂຄສົກຄົນນຶ່ງຂອງພວກທາລີບານ ໄດ້ໂຕ້ແຍ້ງກ່ຽວກັບ ຈຳນວນພວກບາດເຈັບລົ້ມຕາຍໂດຍກ່າວອ້າງວ່າພວກຫົວຮຸນແຮງ ໄດ້ສັງຫານທະຫານ 12 ຄົນ ເຈົ້າໜ້າທີ່ສະຫະລັດກ່າວວ່າ ເຂດດັ່ງກ່າວນີ້ໄດ້ກາຍເປັນຖານປະຕິບັດງານຂອງພວກທາລີ ບານ ແລະກຸ່ມກໍ່ການຮ້າຍອາລກາຍດາທີ່ເປັນຜູ້ຮັບຜິດຊອບໃນການໂຈມຕີຮ້າຍແຮງຕໍ່ກຳ ລັງປະສົມໃນອັຟການິສຖານນັ້ນ ການທົບທວນເມື່ອໄວໆມານີ້ ກ່ຽວກັບຍຸດທະສາດຂອງສະຫະລັດ ໃນອັຟການິສຖານແລະ ປາກິສຖານນັ້ນ ໄດ້ຮຽກຮ້ອງໃຫ້ມີການຮ່ວມມືກັນຕື່ມຂຶ້ນກັບປາກິສຖານ ເພື່ອປະຕິເສດບໍ່ ໃຫ້ບ່ອນຫຼົບລີ້ແກ່ພວກກໍ່ການຮ້າຍ ທີ່ປະຕິບັດງານຢູ່ຕາມບໍລິເວນຊາຍແດນ